KTC เสนอขายหุ้นกู้ 2 พันลบ. อายุ 4 ปี ดอกเบี้ย 3.75% จอง 10-13 ส.ค.
KTC เสนอขายหุ้นกู้ 2 พันลบ. อายุ 4 ปี ดอกเบี้ย 3.75% จอง 10-13 ส.ค.
5 ส.ค. 2558

บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทเสนอขายหุ้นกู้ของบริษัทมูลค่าไม่เกิน 2,000 ล้านบาท อายุ 4 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 3.75 ต่อปี โดยจ่ายดอกเบี้ยทุก 3 เดือน ตลอดอายุหุ้นกู้ เสนอขายให้แก่ผู้ลงทุนทั่วไป ที่ไม่ใช่ผู้ลงทุนสถาบัน ระยะเวลาในการจองซื้อระหว่างวันที่ 10-11 และ 13 สิงหาคม 2558
โดยมีผู้จัดการการจัดจำหน่ายได้แก่ ธนาคารซีไอเอ็มบี ไทย ธนาคารธนชาต และ ธนาคารยูโอบี อันดับความน่าเชื่อถือของหุ้นกู้ ที่ระดับ “A-” แนวโน้มเครดิต “Stable” โดยบริษัท ทริสเรทติ้ง จำกัด เมื่อวันที่ 2 เมษายน 2558
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการดำเนินธุรกิจและขยายธุรกิจของบริษัท รวมถึงการชำระคืนหนี้ของบริษัท (Refinance)